Luka Modrić i Robert Matteoni

Moja igra

 Meni je najvažnije od svega bilo otići stepenicu više u nogometnom razvoju. Kad

spoznaš da više ne napreduješ u sredini u kojoj se nalaziš, imaš dvije mogućnosti.

Jedna je ostati u sigurnosti svojega okruženja, i to onda uglavnom znači stagniranje.

Druga je mogućnost prihvatiti izazov u jačoj sredini, gdje se moraš poboljšavati ako

želiš biti njezinim dijelom.

 Uzbuđenje što idem u veliki klub, veliki grad, tinjalo je sve vrijeme do odlaska. Kako

se taj dan približavao, tako sam emotivno postajao sve osjetljiviji. Bio sam svjestan da

će se moj život promijeniti iz temelja. Istodobno sam intenzivnije razmišljao o svemu

što sam do tada proživio. Odlazak iz Zadra bio je kompleksan doživljaj. U tom gradu

proveo sam deset nezaboravnih godina i to je zauvijek ostao moj grad. Djetinjstvo,

odrastanje, škola, prijatelji, simpatije, nogomet, kao i granatiranja, strahovi, dječačka

Uzbuđenje što idem u veliki klub, veliki grad, tinjalo je sve vrijeme do odlaska. Kako

se taj dan približavao, tako sam emotivno postajao sve osjetljiviji. Bio sam svjestan da

će se moj život promijeniti iz temelja. Istodobno sam intenzivnije razmišljao o svemu

što sam do tada proživio. Odlazak iz Zadra bio je kompleksan doživljaj. U tom gradu

proveo sam deset nezaboravnih godina i to je zauvijek ostao moj grad. Djetinjstvo,

odrastanje, škola, prijatelji, simpatije, nogomet, kao i granatiranja, strahovi, dječačka

razočaranja i još puno toga, sve sam to još jednom pretresao u sjećanjima.

 Sa šesnaest godina, napet pred velikim životnim korakom, shvatio sam što sve

ostavljam. Godine u Zadru bile su mi važne prije svega zbog ljudi koji su bili najvažniji

dio moga života. Voljeni roditelji, moje dvije sestre, najbolji prijatelj Oštrić i drugi

prijatelji. Oni ostaju, ja odlazim. Prvi ću put biti sam u velikom gradu i zapravo ne

znam što me sve čeka.

 Ali noć prije puta nisam bio nemiran. Bilo je uzbudljivo razmišljati kako će se sve to

odviti. Nije me bilo strah. Znao sam da je to važan izazov koji će usmjeriti moju

nogometnu karijeru. Bio sam svjestan kako ću se morati osamostaliti, jer tako je

nalagala situacija.

I bilo mi je jasno: ako želim uspjeti u nogometu, ovaj put u Zagreb moja je prva velika

prilika. Ni jednog trenutka nisam ni pomislio da je propustim i ostanem kući.

 Ujutro sam bio zapet kao puška i spreman za put. Nisam imao puno stvari. Sve što mi

treba stalo je u jednu sportsku torbu. Ali prije polaska trebalo je proći još jedno teško

emotivno iskušenje – rastanak s obitelji. Točnije rečeno, s majkom i sestrama. Otac

me vozio u Zagreb, i to na okupljanje reprezentacije U-17, koja je trebala odigrati dvije

utakmice sa Slovenijom. Kako sam nakon toga trebao ostati i početi s treninzima u

Dinamu, tog sam se jutra oprostio od svog Zadra. Mislim da je tog dana završilo i

moje djetinjstvo, da je jedan način života prestao postojati. Imao sam petnaest godina

i jedanaest mjeseci, ali znao sam da od idućeg dana moram početi funkcionirati kao

odrastao čovjek. Samo tako mogao sam svladavati sve prepreke na putu do zacrtanih

ciljeva, ranu odvojenost od obitelji te zahtjevnu prilagodbu na život u velikom gradu.

 Majka je na odlasku bila staložena. Ona je oduvijek takva. No vidjelo se da se baš

trudi da ne pokaže slabost i tako mi olakša rastanak. Taj trenutak kad sam je zagrlio

bio je ono, uf... Jedna je mama. Nisam tada zaplakao, ali imao sam knedlu u grlu

samo takvu. Pogotovo što je sestra Jasmina ridala suze. Bili smo iznimno povezani.

Od malih nogu ona je stalno htjela biti uz mene. I onda kada sam s dečkima igrao

nogomet na ulici, ona je radije pratila mene nego se igrala s drugim djevojčicama

 Najteže od svega bilo je kad smo krenuli. Okrećući se unatrag da kroz stražnje staklo

mahnem mami, primijetio sam da tata plače za volanom. Udaljavali smo se, i pogled

prema majci i sestrama, te iza njih na moj grad, emotivno me pokosio. Potekle su mi

suze i dugo sam na putu šutio. Kao i tata. Bio je to početak moga novog života. Vožnja

prema Zagrebu svela se na pomiješano prebiranje po svemu što sam prošao

proteklih godina i onome što me tek čeka.

 U Zadru je bilo teških dana, nesreće i tuge, ali meni nemjerljivo više radosnih i sretnih

doživljaja. Odrastao sam u toploj obitelji okružen ljubavi. Naučio sam se živjeti

skromno i zadovoljiti se onime što imam. I osjećao sam se kao da imam sve. Puno se

pisalo o mom odrastanju u siromaštvu, uz strahote rata, težinu izbjegličkog života.

Točno je da nismo živjeli u izobilju. Istina je da su granatiranja i strahovi dugo bili

dijelom moje svakodnevice. Doista smo pet-šest godina proveli kao izbjeglice, u

smještaju koji smo dijelili s ljudima iste tužne sudbine. Unatoč svemu tome, griješio

bih kad bih rekao da sam loše živio i imao mučno odrastanje. Moji roditelji i svi drugi,

koji su na razne načine bili dijelom tih mojih šesnaest godina života, doprinijeli su

tome da u mojim uspomenama prevladavaju ugodna i lijepa sjećanja.

 Kad bih trebao ispričati jednu priču koja će to simbolično dočarati, odabrao bih onu o

štitnicima nogu. Nisam bio zahtjevan. Naprotiv. Kao i svaki dječak koji voli i trenira

nogomet, imao sam svoje ljubimce. Jedan od prvih i najvećih bio je II Fenomeno-Luis

Nazario de Lima ili, jednostavno, Ronaldo. Obožavao sam njegove driblinge, brze

prodore, lakoću postizanja golova. Otac je znao koliko mi je drag i potrudio se da mi

osigura nešto s likom sjajnog Brazilca. Uvijek je bio takav. Kad je znao da nešto želim,

učinio bi sve da mi ispuni želju. Snalazio se, majka ga je podržavala, a pomagao je i

stric Željko. Zato mi ništa nije nedostajalo, ni za igru, ni za školu, ni za putovanja. Imao

sam kopačke, tenisice, trenirke, dobio sam i bicikl, torbe, dresove, lopte, majice. Eto,

dobio sam i plastične štitnike za noge, kakve su imali i drugi. Jedina je razlika bila što

je na mojima bila slika Ronalda! Bio sam oduševljen kad ih je tata donio. Čuvao sam

ih kao da su mi sve što imam. Priča o tome kako smo bili toliko siromašni da mi je tata

morao sam izraditi štitnike od daščica srećom je samo mit. Jedan od više njih koji

izviru iz priča o mojem djetinjstvu.